《游凤栖寺》
宋代·真山民

十载重游古凤栖，莲宫新绕绿杨堤。
欲谈世事佛无语，不管客愁禽自啼。
苔滑空廊妨散步，尘错老壁失留题。
僧家田地邻家种，菜甲春风绿满畦。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。